Τέξας χόλντεμ

Το Τέξας χόλντεμ (αγγλικά: Texas hold 'em ή holdem) είναι το πλέον δημοφιλές τεχνικό παιχνίδι πόκερ, σε όλη τη Βόρειο Αμερική και Ευρώπη σήμερα. Το «Χόλντεμ» είναι ένα παιχνίδι με κοινές κάρτες τράπουλας 52 φύλλων, όπου ο κάθε παίκτης μπορεί να χρησιμοποιήσει οποιονδήποτε συνδυασμό των πέντε κοινών καρτών μαζί με τις δύο δικές του για να συνθέσει τη χαρτωσιά του, σε αντίθεση με άλλες εκδοχές του πόκερ, όπως το stud ή το draw, όπου ο κάθε παίκτης κρατά τη δική του πλήρη χαρτωσιά. 
Το Χόλντεμ κέρδισε αργά αλλά σταθερά σε δημοτικότητα, χάρη στα χαρακτηριστικά στρατηγικής και τεχνικής του αλλά και στην προώθηση που είχε από την τηλεόραση, το Διαδίκτυο και τη λογοτεχνία, για να φτάσει με την αλλαγή του αιώνα να εκθρονίσει εντελώς το stud, που άλλοτε ήταν το δημοφιλέστερο παιχνίδι στην Αμερική. 

Καθώς ο κάθε παίκτης ξεκινά μόνο με δύο κάρτες ενώ οι υπόλοιπες είναι κοινές για όλους, το παιχνίδι προσφέρεται για στρατηγική ανάλυση καθώς και μαθηματική ανάλυση. Η απλότητα και η δημοτικότητα του Χόλντεμ έχουν εμπνεύσει μια μεγάλη ποικιλία βιβλίων στρατηγικής, που προσφέρουν συστάσεις για καλύτερα αποτελέσματα στο παιχνίδι. Τα περισσότερα από αυτά τα βιβλία προτείνουν μια στρατηγική που περιλαμβάνει σχετικά λίγες παρτίδες, στις οποίες όμως ο παίκτης πρέπει να ποντάρει και να «ανεβάζει» συχνά.

 Σκοπός 
Στο Τέξας Χόλντεμ, όπως σε όλες τις παραλλαγές πόκερ, οι παίκτες ανταγωνίζονται για ένα έπαθλο στο οποίο συνεισέφεραν οι ίδιοι, το οποίο λέγεται «ποτ». Καθώς οι κάρτες μοιράζονται τυχαία και εκτός του ελέγχου των παικτών, ο κάθε παίκτης προσπαθεί να ελέγξει το χρηματικό ύψος του ποτ, ανάλογα με την αξία των καρτών που κρατά. 
Το παιχνίδι μοιράζεται σε μια σειρά από παρτίδες. Με την ολοκλήρωση της κάθε παρτίδας το ποτ απονέμεται σε έναν ή περισσότερους παίκτες. Κάθε παρτίδα τελειώνει είτε με «σόου ντάουν» (showdown=άνοιγμα των καρτών) όπου οι εναπομείναντες παίκτες συγκρίνουν τις κάρτες τους, είτε όταν αποσυρθούν (fold) όλοι εκτός από έναν παίκτη, εγκαταλείποντας την παρτίδα. Το ποτ δίδεται τότε στον παίκτη που δεν εγκατέλειψε ή που κρατά το καλύτερο χαρτί. Συνήθως υπάρχει ένας νικητής, αλλά μπορούν να είναι και περισσότεροι σε περίπτωση ισοπαλίας. 

Σκοπός των παικτών δεν είναι να κερδίσουν την κάθε παρτίδα, αλλά μάλλον να κάνουν τις μαθηματικά ορθότερες επιλογές. Με αυτές, οι παίκτες αυξάνουν μακροπρόθεσμα τα κέρδη τους, εξασφαλίζοντας το μέγιστο δυνατό κέρδος ή την ελάχιστη δυνατή απώλεια, κατά το ποντάρισμα σε κάθε ξεχωριστή παρτίδα.

 Κανόνες 
Οι κανόνες στο συγκεκριμένο παιχνίδι είναι σχετικά απλοί. Ο καλύτερος συνδυασμός πέντε φύλλων κερδίζει.

Σε κάθε παίκτη μοιράζονται δύο κλειστά φύλλα και ο πρώτος γύρος πονταρίσματος ξεκινάει, με τους δύο πρώτους παίκτες στα αριστερά του Ντήλερ να κάνουν δύο μικρά υποχρεωτικά και προκαθορισμένα πονταρίσματα. Οι υπόλοιποι παίκτες έχουν την επιλογή να κάνουν 'Call' (να ποντάρουν ποσό ίσο με το δεύτερο υποχρεωτικό ποντάρισμα), να κάνουν 'Fold' και να βγουν από το παιχνίδι, ή να κάνουν Raise (να αυξήσουν το ποντάρισμα).

Τα δύο υποχρεωτικά πονταρίσματα ονομάζονται Blinds, μικρό Blind για τον πρώτο από τα αριστερά παίκτη και μεγάλο Blind για τον δεύτερο από αριστερά.

Στη συνέχεια ο Ντίλερ "καίει" ένα φύλλο και βγάζει τρία ανοιχτά φύλλα στο κέντρο του τραπεζιού (flop) τα οποία είναι διαθέσιμα σε όλους τους παίκτες. Ο δεύτερος γύρος πονταρίσματος ξεκινάει, αυτή τη φορά χωρίς Blinds. Όταν όλοι οι παίκτες ολοκληρώσουν τις κινήσεις τους ο Ντίλερ "καίει" ακόμα ένα φύλλο και βγάζει τέταρτο ανοιχτό φύλλο στο τραπέζι (turn) και ξεκινάει ο τρίτος γύρος πονταρίσματος. Το παιχνίδι τελειώνει όταν ο Ντίλερ μοιράσει και το πέμπτο ανοιχτό φύλλο (river) με την ίδια διαδικασία και ολοκληρωθεί και ο τέταρτος γύρος πονταρίσματος.

Νικητής είναι ο παίκτης που έχει τον καλύτερο συνδυασμό 5 φύλλων από τα 7 που έχει διαθέσιμα.

 Διάδοση 
Πολλά καζίνο δεν έχουν αίθουσες πόκερ αφενός γιατί η ιδιοσυγκρασία των παικτών του καζίνο είναι πολύ διαφορετική από εκείνη των παικτών του Πόκερ, και αφετέρου γιατί τα καζίνο βγάζουν πολύ λιγότερα χρήματα σε πολύ περισσότερο χρόνο από το πόκερ, καθώς οι παίκτες παίζουν μεταξύ τους και μόνο ένα μικρό ποσοστό πάει στο House.

Αυτός είναι και ο βασικός λόγος που το πόκερ έχει αναπτυχθεί τόσο πολύ στο Διαδίκτυο. Αυτή τη στιγμή υπάρχουν εκατοντάδες δωμάτια πόκερ διαθέσιμα στο Διαδίκτυο, όπου παίκτες από όλο τον κόσμο παίζουν μεταξύ τους, είτε σε μονά τραπέζια των 5/10 ατόμων, είτε σε τουρνουά που περιλαμβάνουν χιλιάδες παίκτες και υψηλά χρηματικά έπαθλα.

 Παραλλαγές 
"Texas Hold'em Poker" , Pokerstars.gr , 26 Ιουνίου 2023
"Texas Hold'em: Το πιο δημοφιλές παιχνίδι Poker" , Novibet.gr, 26 Ιουνίου 2023

Οι τέσσερις πιο γνωστές παραλλαγές του Texas Hold'em διαχωρίζονται από τα όρια πονταρίσματος:

 Limit Texas Hold'em: : Σύμφωνα με αυτό τον τύπο του παιχνιδιού το παιχνίδι καθορίζεται από το ποσό το οποίο έχει καθοριστεί μεταξύ των παικτών πριν ξεκινήσει η παρτίδα. Κατά την διάρκεια της παρτίδας το ποσό το οποίο ποντάρουν οι παίκτες δεν θα πρέπει να είναι μεγαλύτερο ή μικρότερο από αυτό το οποίο έχει προαποφασιστεί. Ο παίκτης μπορεί να ποντάρει 4 φορές: ποντάρισμα, raise, re-raise και το τελευταίο raise γνωστό ως cap

 No Limit Texas Hold'em: Το Νο Limit είναι πάντοτε ένα επικίνδυνο είδος παιχνιδιού. Στο No Limit Texas Holdem ένας παίκτης μπορεί να ποντάρει όσες μάρκες και αν έχει μπροστά του. Έτσι ανά πάσα στιγμή μπορεί να αυξήσει το ποσό που ποντάρει και να αυξήσει το συνολικό στοίχημα σε μια παρτίδα. Οι υπόλοιποι παίκτες για να ακολουθήσουνε θα πρέπει να ποντάρουν –συνολικά- το ίδιο ακριβώς ποσό με αυτό που έχει ποντάρει ο παίκτης που αύξησε το ποντάρισμα (raise). Ένας παίκτης μπορεί να αυξήσει το ποντάρισμα όσες φορές θέλει. 

 Pot Limit Texas Hold'em:Σε αντίθεση με το Νο Limit, στο Pot Limit Texas Holdem υπάρχουνε συγκεκριμένα όρια στο παιχνίδι. Το ελάχιστο επιτρεπτό ποντάρισμα ισούται με το μέγεθος του big blind ενώ οι παίκτες μπορούν να ποντάρουν μέχρι και το ποσό που βρίσκεται στο ποτ. Το γεγονός ότι υπάρχουν αυτά τα όρια κάνουν το παιχνίδι να διαρκεί περισσότερο και πολλοί παίκτες το προτιμούν. 

 Mixed Texas Hold'em: Το παιχνίδι εναλλάσσεται μεταξύ γύρων με όρους από το Limit Texas Hold'em και από το No Limit Texas Hold'em.Οι γύροι και τα πονταρίσματα καθορίζονται από τους παίκτες πριν ξεκινήσει το παιχνίδι

 Ιεραρχία φύλλων 

Η κατάταξη των φύλλων έχει ως εξής (σε παρένθεση οι γαλλικοί όροι που είναι συνηθέστεροι στην Ελλάδα):

 Royal Flush - Δέκα Βαλές Ντάμα Ρήγας Άσσος του ιδίου χρώματος (Φλος ρουαγιάλ)
 Straight Flush - Πέντε συνεχόμενα φύλλα του ιδίου χρώματος (Φλος)
 Τέσσερα Όμοια - Τέσσερα όμοια φύλλα (Καρέ)
 Full House - Τρία όμοια φύλλα και επιπλέον 2 όμοια φύλλα. Για παράδειγμα Ρήγας, Ρήγας, Ρήγας και Έξι, Έξι (Φουλ)
 Flush - Πέντε οποιαδήποτε φύλλα του ιδίου χρώματος (Χρώμα)
 Straight - Πέντε συνεχόμενα φύλλα ανεξαρτήτου χρώματος (Κέντα)
 Τρία Όμοια - Τρία όμοια φύλλα
 Δύο ζευγάρια - Δύο ζευγάρια όμοιων φύλλων, για παράδειγμα Βαλές Βαλές και Δέκα Δέκα
 Ένα ζευγάρι - Δύο όμοια φύλλα

thumb | right | 200px | "Full Houses" στο Πόκερ

 	Συνδυασμοί	Ερμηνεία	Τρόποι	Πιθανότητες(αγγλ.)	Standard Poker Hands			  (γερμ.)	 Normale Pokerblatter			  (γαλλ.)	Combinaisons au poker			  (ιταλ.)	Combinazioni del poker		  (ισπαν.)	 Manos de poquer			   Ζεύγος / Ζευγάρι	 Δύο φύλλα ίδιας αξίας	 1.098.240	35 προς 24(αγγλ.)	One pair			  (γερμ.)	 Ein Pärchen			  (γαλλ.)	 Paire			   (ιταλ.)	 Coopia			  (ισπαν.)	 Un par			   Δύο (ή διπλά) ζευγάρια	 Δύο ζευγάρια	 123.552	20 προς 1(αγγλ.)	Two pairs			  (γερμ.)	Zwei Pärchen			  (γαλλ.)	 Double pair			   (ιταλ.)	 Doppia coopia		  (ισπαν.)	 Dos pares			   	Τριάδα	 Τρία φύλλα ίδιας αξίας	 54.912	 46 προς 1(αγγλ.)	 Three-of-a-kind		  Drilling			  (γαλλ.)	Brelan			  (ιταλ.)	Tris			  (ισπαν.)	 Trio			   Κέντα	Πέντε συνεχόμενα	 10.200	254 προς 1(αγγλ.)	Straight			  (γερμ.)	Strasse			  (γαλλ.)	Séquence			  (ιταλ.)	Scala			  (ισπαν.)	Escalera			    Χρώμα	 Πέντε ασυνεχή ίδιας σειράς	 5.108	 508 προς 1 (αγγλ.)	Flush			  (γερμ.)	Flush			   (γαλλ.)	Couleur			  (ιταλ.)	Colore			   (ισπαν.)	Color			   	Φουλ 	Τρια όμοια και ένα ζευγάρι	 3.744	693 προς 1(αγγλ.)	Full house			   (γερμ.)	Full House			  (γαλλ.)	Main pleine			  (ιταλ.)	 Full			  (ισπαν.)	 Full			   	Καρέ	Τέσσερα ίδια	 624	4.164 προς 1(αγγλ.)	 Four-of-a-kind			  (γερμ.)	 Vierling			  (γαλλ.)	 Carre			  (ιταλ.)	 Poker			  (ισπαν.)	 Póquer			    Κέντα Χρώμα ή Φλος	 Πέντε συνεχόμενα ίδιας σειράς	 36	 72.192 προς 1 (αγγλ.)	 Straight flush			  (γερμ.)	 Straight Flush			  (γαλλ.)	 Quinte			  (ιταλ.)	 Scala reale			  (ισπαν.)	Escalera de color			    Φλος ρουαγιάλ	 Φλος με τα πέντε μεγαλύτερης αξίας φύλλα (10-J-Q-K-A)	 4	 649.739 προς 1(αγγλ.)	Royal flush			   (γερμ.)	 Royal Flush			  (γαλλ.)	 Quinte royale			  (ιταλ.)	 Scala reale massima			   (ισπαν.)	 Escalera real			  

 Παραπομπές 

 Εξωτερικοί σύνδεσμοι 

 Texas Holdem | Χρήσιμες Συμβουλές



Κατηγορία:Πόκερ